Δρακοβούνι Αρκαδίας

Το Δρακοβούνι είναι ορεινό χωριό της Αρκαδίας. Υπάγεται διοικητικά στη Δημοτική Ενότητα Κλείτορος του Δήμου Γορτυνίας και σύμφωνα με την εθνική απογραφή του 2011 έχει πληθυσμό που ανέρχεται σε 66 κατοίκους.Arkadiaportal.gr - Αναλυτικά ο πληθυσμός της Αρκαδίας με βάση την επίσημη απογραφή του 2011 Κατά το παρελθόν, η σημερινή Τοπική Κοινότητα Δρακοβουνίου (τέως Δημοτικό Διαμέρισμα), αποτέλεσε ανεξάρτητη κοινότητα της άλλοτε Επαρχίας Γορτυνίας.

 Τοποθεσία 
Το χωριό βρίσκεται στις υπώρειες του βουνού ΡουπάκιΛεύκωμα Γορτυνίας, σελ. 139, στο βόρειο τμήμα του ορεινού όγκου του Μαινάλου, σε υψόμετρο περίπου 760 μέτρων. Χωροθετείται επίσης στο βόρειο τμήμα της Αρκαδίας και γειτνιάζει με το Θεόκτιστο στα βόρεια, την Κερπινή στα νότια και το Πράσινο στα ανατολικά. 

Στην ευρύτερη περιοχήΗ οδική απόσταση του Δρακοβουνίου με τη Λίμνη Λάδωνα ανέρχεται σε 20 χλμ, ενώ υπάρχει και εναλλακτική διαδρομή 34 χλμ που όμως έχει λιγότερο χρόνο μετάβασης., βρίσκεται επίσης και η τεχνητή Λίμνη Λάδωνα που δημιουργήθηκε έπειτα από κατασκευή φράγματος στον ποταμό Λάδωνα.Οι Τεχνητές Λίμνες της ΔΕΗ ΑΕ.

 Ονομασία 
Η παλιά ονομασία του χωριού είναι Γλόγοβα, η οποία άλλαξε άλλαξε στις 20/08/1927 με ΦΕΚ 179/1927 στη σημερινή.Πανδέκτης - Μετονομασίες των Οικισμών της Ελλάδας. Η πιο διαδεδομένη εκδοχή για την ετυμολογία της παλιάς ονομασίας είναι πως έχει σλαβική ρίζα και είναι συνώνυμη του δέντρου της Τρικοκκιάς που έχει άσπρα άνθη και αγκάθια, αλλιώς εναλλακτικά σημαίνει "τόπος με άσπρα αγκάθια". Πόλη Glogοva υπάρχει σήμερα στη Βοσνία-Ερζεγοβίνη. Η νέα ονομασία προέρχεται από το όμορο ομώνυμο βουνό της περιοχής.

 Εκκλησίες 
Στο χωριό υπάρχουν οι εκκλησίες: του Αγίου Γεωργίου στο κέντρο του οικισμού, του Αγίου Δημητρίου στο βόρειο άκρο του οικισμού καθώς και του Αγίου Νικολάου, εκτός του οικισμού και σε κοντινή απόσταση από αυτόν, στα νοτιοανατολικά του.

 Οικονομία 
Οι μόνιμοι κάτοικοι του Δρακοβουνίου ασχολούνται σχεδόν σε καθολικό βαθμό με τον πρωτογενή τομέα και κυρίως με την κτηνοτροφία και τη γεωργία.

 Παραπομπές 

 Πηγές 
 Λεύκωμα της Γορτυνίας, Εκδόσεις Αφών Κοντοέ, 1937.
 Έκδοση Πολιτιστικού Οργανισμού Δήμου Κλείτορος, Ιούλιος 2004.
 Νέστορας Π. Μπούμπουλης, Μνήμες από το Βαλτεσινίκο και τα γύρω χωριά, Αθήνα 1978.

 Εξωτερικοί σύνδεσμοι 
 Drakovouni.blogspot.com - Ιστότοπος για το χωριό.

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κλείτορος
Κατηγορία:Χωριά του Μαινάλου